Photoshop kellett ahhoz, hogy Beyoncé is ott legyen Az oroszlánkirály stábfotóján
Kukás fotók jelentek meg a közösségi oldalakon.
Ha lenne olyan, hogy az Univerzum feje, akkor azt a tisztséget valószínűleg Beyoncé töltené be, ezzel pedig talán a leginkább late night show-járól ismert John Oliver is egyetért, aki a BuzzFeed szerint korábban azt nyilatkozta, letérdelne, ha találkozhatna az énekesnővel.

Épp ezért izgalomba is jöhetett, amikor megtudta, hogy együtt szerep, pontosabban szinkronizál majd Beyoncéval Az oroszlánkirály című filmben. Aztán megjelent ez a fotó a film stábjáról, és mindenki tudta, hogy Oliver vágya beteljesült, találkozhatott az énekesnővel.

Vagyis hát mégsem.

Mert aztán kiderült, hogy Beyoncé ezen a fotózáson ott sem volt, erről pedig John Oliver beszélt Stephen Colbertnek. Aztán azt is elmondta, hogy azért néz ki ennyire ijedtnek a képen, mert épp próbálta elképzelni, milyen lesz majd, ha egy képre teszik Beyoncéval.

Utóbbi mondjuk végül sikerült, de élőben továbbra sem találkoztak, annak ellenére sem, hogy ugyanabban a filmben szerepelnek.

Kiemelt kép: Twitter/The Lion King
Szórakozás